**Δικαιολογητικά - πραγματοποίηση δαπανών**

Η πραγματοποίηση δαπανών για τα έργα που εκτελούν οι ΟΕΒ, περιγράφονται στο άρθρο 36 του Καταστατικού μας «Πραγματοποίηση δαπανών». Εκεί αναφέρει σχετικά πως το Δ.Σ. θα εκτελεί τα έργα. Το Δ.Σ. πρέπει να είναι σύννομο προς τα ισχύοντα και να κάνει ό,τι η νομοθεσία ορίζει.

Σχετικά όμως, αναφέρονται και στο ειδικό άρθρο του ΕΚΛΚΠ (= Εσωτερικό Κανονισμό Λειτουργίας και Κατάστασης Προσωπικού) (πρώην Κ.Ε.Υ.), πρώην ΚΕΥ, άρθρο 34 «Πραγματοποίηση δαπανών».

Αναλυτικότερα το άρθρο αυτό γράφει τα εξής:

**Άρθρο 34ο**

**Πραγματοποίηση δαπανών.**

Για δαπάνες προμήθειας ειδών ή εκτέλεση εργασιών από Δημόσιες Υ­πηρεσίες, Ν.Π.Δ.Δ. και επιχειρήσεις δημόσιας ή κοινής ωφέλειας όπως π.χ. Υ.Ε.Β., Ο.Τ.Ε., Ο.Σ.Ε., Δ.Ε.Η., Α.Τ.Ε., κλπ. των οποίων οι τιμές είναι καθορισμένες από το κράτος δεν απαιτείται άλλη διαδικασία πλην από τη λήψη τιμολογίου και εξοφλητικής απόδειξης και η βεβαίωση επί αυτών της εκτελεσθείσης εργασίας ή η επισύναψη διπλοτύπου εισαγωγής του α­γορασθέντος είδους.

2.- Η δαπάνη (ή οι δαπάνες) για προμήθειες ειδών, υλικών, ανταλλα­κτικών μηχανών, μηχανημάτων ή εκτέλεσης μεταφορών υλικών ή επι­σκευής υλικών, μηχανών, μηχανημάτων ή εκτέλεσης-επισκευής έργων και εργασιών ή για κάθε άλλη εργασία και εφόσον η αξία αυτής-αυτών κατά είδος και κατά μήνα ανέρχεται:

α) Μέχρι το ποσόν των εξακοσίων (600,00) ευρώ, ενεργείται με απ’ ευθείας συμφωνία μετά από έγκριση του προέδρου του Διοικητικού Συμ­βουλίου και κάτω από την απόλυτη ευθύνη αυτού για την σκοπιμότητα της ενεργούμενης δαπά­νης.

β) από το ποσόν των (601,00) ευρώ μέχρι και το ποσόν των εξ χιλιά­δων (6.000,00) ευρώ, ενεργείται μετά από απόφαση του Διοικητικού Συμβου­λίου και με ιδιαίτερη συμφωνία της αρμόδιας τριμελούς επιτροπής του Ορ­γανισμού μας με προφορικές ή γραπτές προσφορές.

γ) από το ποσό των εξ χιλιάδων ένα ευρώ (6.001,00) μέχρι και το ποσό των 10.000,00 ευρώ, ενεργείται μετά από απόφαση του Διοικητικού Συμ­βουλίου με πρόχειρο διαγωνισμό με σφραγισμένες ή και προφορικές προ­σφορές από την αρμόδια τριμελή επιτροπή του Οργανισμού μας.

δ) από το ποσό των δέκα χιλιάδων ένα ευρώ (10.001) και άνω, ενεργεί­ται μετά από απόφαση του Διοικητικού Συμβουλίου με τακτικό διαγωνι­σμό με γραπτές προσφορές δυναμένου να συνεχιστεί και προφορικά ενώ­πιον της αρμόδιας τριμελούς επιτροπής.

3.- Τα αποτελέσματα των πρόχειρων και τακτικών διαγωνισμών εγκρί­νονται από το Διοικητικό Συμβούλιο το οποίο όμως δικαιούται προκειμέ­νου περί πρόχειρου διαγωνισμού και σε περιπτώσεις επείγουσας ανάγκης να εξουσιοδοτεί τον πρόεδρο του Διοικητικού Συμβουλίου για την έγκριση του αποτελέσματος.

4.- Οι όροι των διακηρύξεων των πρόχειρων και τακτικών διαγωνι­σμών εγκρίνονται από το Διοικητικό Συμβούλιο, περίληψη δε αυτών τοι­χοκολ­λείται στους συνήθεις τόπους ανακοινώσεων, προκειμένου όμως για τα­κτικό διαγωνισμό περίληψη αυτού δημοσιεύεται σε μια τοπική εφημερίδα τουλάχιστον (10) ημέρες πριν από τη διενέργεια του διαγωνι­σμού.

5.- Αν τακτικός διαγωνισμός ματαιωθεί δυο φορές λόγω μη προσέ­λευ­σης μειοδοτών ή κριθεί ασύμφορο το αποτέλεσμα αυτού επιτρέπεται κα­τόπιν απόφασης του Διοικητικού Συμβουλίου η με πρόχειρο διαγω­νισμό ειδών ή με ιδιαίτερη συμφωνία προμήθεια των αναγκαιούντων ειδών ή των υπό εκτέλεση εργασιών του αποτελέσματος, στην περίπτωση αυτή υποκει­μένου στην έγκριση της Υ.Ε.Β.

6.- Η προμήθεια ειδών και η εκτέλεση εργασιών είναι δυνατόν να πραγ­ματοποιηθεί ύστερα από αιτιολογημένη απόφαση του Διοικητικού Συμ­βουλίου και έγκριση της Υ.Ε.Β. με απ’ ευθείας συμφωνία ανεξάρ­τητη του ύψους ποσού στις παρακάτω περιπτώσεις:

α) όταν πρόκειται περί προμήθειας ειδών για τα οποία υπάρχει απο­κλει­στικότητα διάθεσης, εκμετάλλευσης ή εισαγωγής.

β) όταν πρόκειται περί εργασιών η εκτέλεση των οποίων απαιτεί ειδικές ικανότητες ή γνώσεις.

γ) Όταν πρόκειται περί εργασιών που γίνονται δοκιμαστικά.

δ) Όταν πρόκειται προφανώς περί κατεπειγουσών περιπτώσεων επαρ­κώς δικαιολογημένων.

ε) Για συμπληρωματικές προμήθειες από τον αρχικό προμηθευτή, εφό­σον η αλλαγή του θα υποχρέωνε τον Οργανισμό να αγοράσει υλικά με διαφορετικά τεχνικά χαρακτηριστικά που θα ήταν ασυμβίβαστα ή θα προ­καλούσαν δυσανάλογες τεχνικές δυσχέρειες ή οικονομικές επιβαρύνσεις στη λειτουργία ή συντήρησή τους.

**7.- Ανεξάρτητα του τρόπου προμηθειών ή της εκτέλεσης των δια­φόρων εργασιών καμιά δαπάνη δεν είναι δυνατόν να πραγματοποιηθεί αν δεν προβλέπεται η ανάλογη πίστωση στον εγκεκριμένο προϋπολο­γισμό της χρήσης.**

8.- Με απόφαση του Διοικητικού Συμβουλίου θα καθοριστούν οι δια­δικαστικές λεπτομέρειες για τις προμήθειες ειδών ή την εκτέλεση των ερ­γασιών που θα κριθούν απαραίτητες για την κανονική διεξαγωγή αυτών.

Αν θέλουμε **ένα έργο να έχει πλήρη τον φάκελό του**, **μιλάμε για το έργο που εκτελεί ο εργολάβος, μετά από μειοδοτικό διαγωνισμό**, πρέπει να υπάρχουν τα εξής δικαιολογητικά:

1. Μελέτη του έργου1.
2. Απόφαση Δ.Σ. για την εκτέλεση της δαπάνης.

3) Απόσπασμα από τον ΚΕΥ, που να αναφέρει το χρηματοδοτικό όριο εκτέλεσης των έργων (μέχρι ποιο ύψος-όριο έχει δικαίωμα το Δ.Σ. να πραγματοποιήσει δαπάνη με τον ορισμένο τρόπο, απευθείας ανάθεση, δημοπρασία κ.λπ.).

4) Ανακοίνωση δημοσίευσης του έργου.

5) Πρακτικό ανάδειξης μειοδότη με τις σφραγισμένες προσφορές.

6) Ιδιωτικό Συμφωνητικό με το μειοδότη-εργολάβο

7) Ημερολόγιο έργου2.

7) Πρωτόκολλο Παραλαβής Έργου, από την Τριμελή Επιτροπή.

8) Απόφαση έγκρισης του έργου καθώς και της αντίστοιχης πληρωμής του από το Δ.Σ.

9) Τιμολόγιο από τον εργολάβο.

10) Φορολογική και ασφαλιστική ενημερότητα του εργολάβου (για τον οικονομικό έλεγχο, όταν ζητηθεί).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Όσον αφορά την μελέτη του έργου, επειδή ο ΟΕΒ δεν έχει Τεχνικό Τμήμα ή Τεχνική Υπηρεσία, απευθύνεται εγγράφως στον ΓΟΕΒ ή στην εποπτεύουσα αρχή (π.χ. στον Δήμο) που ανήκει.

Αν και πάλι δεν καταστεί δυνατό να πάρει θετική απάντηση στο αίτημά του, τότε απευθύνεται στην αρμόδια Περιφερειακή Ενότητα που ανήκει.

Αν και τότε πάρει αρνητική απάντηση (=ότι δεν αδυνατεί στην σύνταξη της μελέτης του έργου τάδε), τότε αναθέτει σε εξωτερικό τεχνικό γραφείο την σύνταξή της.

2 Ημερολόγιο εργασιών του εργολάβου, εφόσον αυτό περιλαμβάνεται στο Ιδιωτικό Συμφωνητικό, από το οποίο να τεκμαίρεται-αποδεικνύεται ο τόπος εργασιών του, αλλά και οι γενόμενες εργασίες του (ώστε να υπάρχει διαφάνεια προς όλους, όταν ζητηθεί).

Καλό και θεμιτό είναι να υπάρχει το παραπάνω Ημερολόγιο Εργασιών, ώστε να φαίνεται-προκύπτει που έχει εργαστεί κάθε φορά το μηχάνημα (π.χ. η τσάπα), που έχουν πέσει τα αμμοχάλικα κλπ, και έτσι να αποδεικνύονται όλες οι γενόμενες εργασίες και να μη υποκρύπτεται ή αφήνονται υπόνοιες ότι έγιναν πλασματικές εργασίες.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Στο άρθρο 15 του Ν.Δ. 3881/1958, παράγρ. 3, αναφέρονται τα εξής:

**Άρθρον 15** (του Ν.Δ. 3881/1958)

**Πόροι Ο.Ε.Β.**

«1. Πόροι των Ο.Ε.Β. είναι αι κατά το άρθρον 10 στεμματικαί εισφο­ραί και τέλη, τα αρδευτικά τέλη ή το αντίτιμον χρήσεως ύδατος, τα κατά την παρ. 1ε΄ του άρθρου 14 μισθώματα και δικαιώματα, το προϊόν δα­νείων του Δημοσίου ή ετέρων πιστωτικών Ιδρυμάτων, ως και πάν άλλο προβλεπόμε­νον υπό του Καταστατικού αυτών έσοδον.

2. Αι στρεμματικαί εισφοραί και τα τέλη, επιβαλλόμενα υπό των Ο.Ε.Β., εισπράττονται υπό των αρμοδίων οργάνων αυτών απ’ ευθείας ή κατά τα εν άρθρω 10 παρ. 4 καθοριζόμενα, εν υπερημερία εφαρμοζομέ­νων των διατάξεων περί εισπράξεως δημοσίων εσόδων.

**3. Η εν γένει διαχείρισις των πάσης φύσεως πόρων των Ο.Ε.Β. και η πραγματοποίησις των δαπανών εντός των ορίων του εγκριθέντος προϋ­πολογισμού αυτών ενεργείται κατά τα υπό του Δ. Συμβουλίου ο­ριζόμενα και κατά παρέκκλισιν από των περί Δημοσίου Λογιστικού και προμη­θειών του Δημοσίου διατάξεων, μετά ητιολογημένην εκά­στοτε απόφασιν του Δ.Σ.,** λαμβανομένην εν τη περιπτώσει ταύτη δι’ απο­λύτου πλειοψη­φίας των μελών αυτού, και δι’ αποφάσεων του Υπουργού Γεωργίας, εκ­διδομένων κατά τα ειδικώτερον δια Βασιλικού Διατάγματος ορισθησόμε­να.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Επίσης,

* Εννοείται ότι για το ύψος των δαπανών πρέπει να υπάρχει εγγραφή κωδικού στον Προϋπολογισμό. Καμία δαπάνη δεν είναι δυνατόν να πραγματοποιηθεί αν δεν προβλέπεται η ανάλογη πίστωση στον εγκεκριμένο προϋπολογισμό της χρήσης.
* Επειδή οι Οργανισμοί μας ανήκουν πλέον στο δημόσιο τομέα, γι’ αυτό και τα δικαιολογητικά δαπανών πρέπει να προσιδιάζουν προς αυτά του δημόσιου τομέα.

Επιπλέον δικαιολογητικά πρέπει να υπάρχουν:

1. Εγγυητική επιστολή Τράπεζας, στο όνομα του ΟΕΒ, συμμετοχής στην δημοπρασία (αντίγραφο).
2. Εγγυητική επιστολή καλής εκτέλεσης του έργου (αντίγραφο).

Πρέπει να υπάρχει, αφού ο εργολάβος μπορεί να εγκαταλείψει το έργο. Για να εξασφαλιστεί η εκτέλεσή του υπάρχει αυτή η εγγυητική επιστολή Τράπεζας στο όνομα του ΟΕΒ.

1. Αν θέλει το Δ.Σ., προκειμένου για μεγάλο έργο, μπορεί να ζητήσει από την εποπτεύουσα αρχή να ορίσει κι αυτή ένα ή δύο μέλη στην αρμόδια τριμελή επιτροπή διεξαγωγής της δημοπρασίας, παρακολούθησης αλλά και παραλαβής του έργου, ώστε να υπάρχει μεγαλύτερη διαφάνεια.